

**LIETUVOS RESPUBLIKOS EKONOMIKOS IR INOVACIJŲ MINISTRAS**

**ĮSAKYMAS**

**DĖL lietuvos respublikos ŪKIO ministro 2015 m. rugsėjo 4 d. įsakymo Nr. 4-558 „dėl verslo konsultantų tinklo Veiklos Organizavimo ir administravimo tvarkos aprašo patvirtinimo“ PAKEITIMO**

2019 m. gegužės 8 d. Nr. 4-300

Vilnius

P a k e i č i u Lietuvos Respublikos ūkio ministro 2015 m. rugsėjo 4 d. įsakymą Nr. 4-558 „Dėl Verslo konsultantų tinklo veiklos organizavimo ir administravimo tvarkos aprašo patvirtinimo“:

1. Pakeičiu nurodytą įsakymą ir jį išdėstau nauja redakcija (Verslo konsultantų tinklo veiklos organizavimo ir administravimo tvarkos aprašas nauja redakcija nedėstomas):

„**LIETUVOS RESPUBLIKOS EKONOMIKOS IR INOVACIJŲ MINISTRAS**

**ĮSAKYMAS**

**DĖL verslo konsultantų tinklo Veiklos Organizavimo ir administravimo tvarkos aprašo PATVIRTINIMO**

Vadovaudamasis Lietuvos Respublikos smulkiojo ir vidutinio verslo plėtros įstatymo 2 straipsnio 1 dalimi,

t v i r t i n u Verslo konsultantų tinklo veiklos organizavimo ir administravimo tvarkos aprašą (pridedama).“

2. Pakeičiu nurodytu įsakymu patvirtintą Verslo konsultantų tinklo veiklos organizavimo ir administravimo tvarkos aprašą:

2.1. Pakeičiu 4 punktą ir jį išdėstau taip:

„4. Verslo konsultantų atranką, skelbiant kvietimą, ne rečiau kaip vieną kartą per kalendorinius metus organizuoja VšĮ „Versli Lietuva“ pagal su Lietuvos Respublikos ekonomikos ir inovacijų ministerija (toliau – Ekonomikos ir inovacijų ministerija) suderintą ir VšĮ „Versli Lietuva“ generalinio direktoriaus įsakymu patvirtintą procedūrų vadovą (toliau – Procedūrų vadovas), kuris skelbiamas VšĮ „Versli Lietuva“ interneto svetainėje www.verslilietuva.lt.“

2.2. Pakeičiu 6 punktą ir jį išdėstau taip:

„6. Patikrinusi, ar kandidatų Prašymai užpildyti tinkamai ir ar prie Prašymo pridėti visi reikiami priedai, VšĮ „Versli Lietuva“ per 7 dienas nuo Prašymų tikrinimo pabaigos Prašymus su priedais pateikia Prašymų baigiamojo vertinimo komisijai (toliau – Komisija). Komisija sudaroma VšĮ „Versli Lietuva“ generalinio direktoriaus įsakymu, šio įsakymo projektą raštu suderinus su Ekonomikos ir inovacijų ministerija. Į Komisijos sudėtį turi būti įtraukti trys nepriklausomi ekspertai, du Ekonomikos ir inovacijų ministerijos atstovai ir du VšĮ „Versli Lietuva“ atstovai.“

2.3. Pakeičiu 17 punktą ir jį išdėstau taip:

„17. Verslo konsultantas (kai verslo konsultantas yra fizinis asmuo) ar verslo konsultanto darbuotojas (kai verslo konsultantas yra juridinis asmuo) privalo:

17.1. veikti sąžiningai ir skaidriai;

17.2. nesinaudoti konsultacijų metu sužinotomis konsultacijų gavėjo komercinėmis paslaptimis ne konsultacijų gavėjo tikslams ir jų neviešinti;

17.3. sudaryti VšĮ „Versli Lietuva“ darbuotojams sąlygas patikrinti konsultacijų teikimo faktą ir kokybę, o INVEGOS darbuotojams sudaryti sąlygas atlikti patikras, kaip nustatyta Projektų administravimo ir finansavimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“;

17.4. teikti VšĮ „Versli Lietuva“ informaciją interneto svetainėje vkt.verslilietuva.lt (jei nėra funkcinių galimybių – elektroniniu paštu) apie numatomas konsultacijas – nurodyti verslo konsultanto vardą, pavardę ir kontaktinius duomenis, konsultacijų gavėjo pavadinimą ir kontaktinius duomenis, konsultacijos temą, teikimo būdą, datą, pradžios laiką, trukmę, numatomas pertraukas ir tikslią vietą, taip pat apie pasikeitimus, galinčius turėti esminę įtaką teikiamoms konsultacijoms, bendradarbiavimo sutartyje nustatyta tvarka ir atvejais ne vėliau kaip likus 1 darbo dienai iki konsultacijų teikimo dienos. Apie numatomų konsultacijų datos, pradžios, trukmės ir vietos ar kitus pasikeitimus VšĮ „Versli Lietuva“ turi būti informuojama interneto svetainėje vkt.verslilietuva.lt (jei nėra funkcinių galimybių – elektroniniu paštu), kuo anksčiau, bet visais atvejais iki numatytos konsultacijos pradžios. Jei konsultacijos metu konsultacijų gavėjas ir verslo konsultantas susitaria keisti numatytą konsultacijos trukmę, pertraukas, vietą ar konsultacijos teikimo būdą, apie tai dar prieš atliekant šiuos pakeitimus turi būti informuojama VšĮ „Versli Lietuva“;

17.5. teikti konsultacijas tik ta (-omis) konkrečia tema (-omis), kuriai (-ioms) verslo konsultantas buvo patvirtintas;

17.6. teikti konsultacijas tik savivaldybėje (-ėse), nurodytoje (-ose) įsakyme (Aprašo11 punktas);

17.7. baigus konsultaciją, išsiųsti konsultacijų gavėjui elektroninę nuorodą į konsultacijų kokybės vertinimo apklausos formą;

17.8. pildyti informacijos apie suteiktas konsultacijas, už kurias sumokėta, formą interneto svetainėje vkt.verslilietuva.lt;

17.9. teikiant konsultacijas žodžiu (tiek tiesiogiai, tiek nuotoliniu būdu) sudaryti sąlygas, kuo mažiau trikdant konsultacijos teikimo procesą, bet kuriuo konsultacijos teikimo metu prie konsultacijos nuotoliniu būdu prisijungti ir daryti konsultacijų įrašus VšĮ „Versli Lietuva“ ir INVEGOS darbuotojams;

17.10. informuoti VšĮ „Versli Lietuva“ apie savo kontaktinės informacijos pasikeitimą;

17.11. kiekvieną mėnesį pateikti VšĮ „Versli Lietuva“ ataskaitą su duomenimis apie per praeitą mėnesį suteiktas konsultacijas ir už konsultacijas gautus mokėjimus, taip pat tai įrodančius dokumentus Procedūrų vadove ir bendradarbiavimo sutartyje nustatyta tvarka;

17.12. konsultacijas teikti žodžiu SVV subjekto vadovui ar jo atstovui. Konsultacijas nuotoliniu būdu (telefonu, internetu ir kitais būdais, leidžiančiais patikrinti konsultacijų suteikimo faktą bei trukmę) teikiantis verslo konsultantas turi įvykdyti šiuos Lietuvos Respublikos asmens duomenų teisinės apsaugos įstatymo ir jį įgyvendinančių teisės aktų reikalavimus:

17.13. teikti ne ilgesnės trukmės negu 5 valandų konsultaciją per dieną vienam konsultacijų gavėjui;

17.14. neteikti konsultacijų švenčių dienomis, nurodytomis Lietuvos Respublikos darbo kodekso 123 straipsnio 1 dalyje.“

2.4. Papildau 171 punktu:

„171. Verslo konsultanto (kai verslo konsultantas yra fizinis asmuo) ir verslo konsultanto darbuotojo (kai verslo konsultantas yra juridinis asmuo) teikiamų konsultacijų trukmė negali būti ilgesnė nei 8 valandos per dieną.“

2.5. Pakeičiu 23.3 papunktį ir jį išdėstau taip:

„23.3. nustačius, kad verslo konsultantas bent du kartus nesilaikė Aprašo 17.4–17.14 papunkčiuose nurodytų pareigų ir (arba) Aprašo 171 punkte nurodyto reikalavimo;“.

2.6. Pakeičiu 24.3 papunktį ir jį išdėstau taip:

„24.3. nustačius, kad verslo konsultantas bent du kartus nesilaikė Aprašo 17.4–17.14 papunkčiuose nurodytų pareigų ir (arba) Aprašo 171 punkte nurodyto reikalavimo;“.

2.7. Pakeičiu 25.3 papunktį ir jį išdėstau taip:

„25.3. nustačius, kad verslo konsultanto darbuotojas bent du kartus nesilaikė Aprašo 17.4–17.14 papunkčiuose nurodytų pareigų ir (arba) Aprašo 171 punkte nurodyto reikalavimo;“.

2.8. Pripažįstu netekusiu galios 28 punktą.

2.9. Pakeičiu 4 priedo 2.3 papunktį ir jį išdėstau taip:

|  |  |  |
| --- | --- | --- |
| „2.3. | Kandidatas arba jo darbuotojas (-ai) (kai verslo konsultantas yra juridinis asmuo) per paskutinius 3 metus (iki prašymo pateikimo dienos) turi būti konsultavęs ne mažiau kaip 11 smulkiojo ar vidutinio verslo (toliau – SVV) subjektų ar didelių įmonių ne mažiau kaip 300 val. konkrečia tema, nurodyta Aprašo 1 priede. Šis specialusis atrankos kriterijus netaikomas kandidatui arba jo darbuotojui (kai verslo konsultantas yra juridinis asmuo), kuris turi ne mažesnę kaip 10 metų konsultavimo pagal konkrečią konsultavimo srities temą arba paties sukurto sėkmingo verslo, iš kurio gavo ne mažiau kaip 1 000 000 Eur (vieną milijoną eurų) pelno per paskutinius 3 ataskaitinius metus, patirtį. | Kandidato arba jo darbuotojo (-ų) konsultuotų SVV subjektų ar didelių įmonių sąrašas (pagal kiekvieną temą atskirai), kuriame nurodytas SVV subjekto ar didelės įmonės pavadinimas, konsultacijos suteikimo data (metai, mėnuo), suteiktų konsultacijų konkreti tema, konsultacijų trukmė ir kontaktiniai duomenys. Jeigu SVV subjektų ar didelių įmonių sąrašą teikia daugiau kaip vienas kandidato darbuotojas, kiekvieno darbuotojo konsultuotų subjektų ar įmonių sąrašai turi būti pateikti atskirai.“ |

2.10. Pakeičiu 4 priedo 2.4.3 papunktį ir jį išdėstau taip:

|  |  |  |
| --- | --- | --- |
| „2.4.3. | turėti ne mažiau kaip 10 SVV subjektų ar didelių įmonių, konsultuotų konkrečia konsultavimo srities tema, rekomendacijas. | Kandidato arba jo darbuotojo (-ų) konsultuotų SVV subjektų ar didelių įmonių rekomendacijos.“ |

2.11. Pakeičiu 6 priedo 2.3 papunktį ir jį išdėstau taip:

|  |  |  |
| --- | --- | --- |
| „2.3. | Kandidatas arba jo darbuotojas (-ai) (kai verslo konsultantas yra juridinis asmuo) per paskutinius 3 metus (iki prašymo pateikimo dienos) turi būti konsultavęs ne mažiau kaip 11 smulkiojo ar vidutinio verslo (toliau – SVV) subjektų ar didelių įmonių ne mažiau kaip 300 val. konkrečia tema, nurodyta Aprašo 3 priede. Šis specialusis atrankos kriterijus netaikomas kandidatui arba jo darbuotojui (kai verslo konsultantas yra juridinis asmuo), kuris turi ne mažesnę kaip 10 metų konsultavimo pagal konkrečią konsultavimo srities temą arba paties sukurto sėkmingo verslo, iš kurio gavo ne mažiau kaip 1 000 000 Eur (vieną milijoną eurų) pelno per paskutinius 3 ataskaitinius metus, patirtį. | Kandidato arba jo darbuotojo (-ų) konsultuotų SVV subjektų ar didelių įmonių sąrašas, kuriame nurodytas SVV subjekto ar didelės įmonės pavadinimas, konsultacijos suteikimo data, suteiktų konsultacijų tema, konsultacijų trukmė ir kontaktiniai duomenys.“ |

2.12. Pakeičiu 6 priedo 2.4.3 papunktį ir jį išdėstau taip:

|  |  |  |
| --- | --- | --- |
| „2.4.3. | turėti ne mažiau kaip 10 SVV subjektų ar didelių įmonių, konsultuotų konkrečia konsultavimo srities tema, rekomendacijas. | Kandidato arba jo darbuotojo (-ų) konsultuotų SVV subjektų ar didelių įmonių rekomendacijos.“ |

Ekonomikos ir inovacijų ministras Virginijus Sinkevičius

Parengė

Lietuvos Respublikos ekonomikos ir inovacijų ministerijos

Europos Sąjungos investicijų koordinavimo departamento

Europos Sąjungos investicijų planavimo skyriaus

vyriausioji specialistė

Živilė Bilotienė